ข่าวดีดันหุ้น15ปี
ไทยออยล์ เตรียมปรับเป้ากำไรจากการดำเนินงานปีนี้เพิ่มขึ้นหลังราคาน้ำมันปิโตรเคมีพุ่ง
20 ส.ค. 2554

ไทยออยล์ เตรียมปรับเป้ากำไรจากการดำเนินงานปีนี้เพิ่มขึ้นหลังราคาน้ำมันปิโตรเคมีพุ่ง
นักลงทุนต่างชาติบุกตลาดหุ้นไทย รวม 3 วัน (30 มี.ค.-1 เม.ย.) เฮโลซื้อหุ้นสูงกว่า 18,642 ล้านบาท จนผลักดันให้ดัชนีหุ้นขึ้นไปปิดที่ระดับ 1,064.35 จุด ซึ่งเป็นจุดสูงสุดในรอบ 15 ปีที่ผ่านมา 
มาร์เก็ตติง กล่าวว่า นักลงทุนต่างชาติเข้ามาซื้อหุ้นไทยชัดเจน โดยเฉพาะวันศุกร์ที่ 1 เม.ย.ที่ผ่านมา ซื้อมากถึง 8,282 ล้านบาท ทำให้ดัชนีพุ่งแรงกว่า 16 จุด หรือ 1.61% ตามแรงซื้อหุ้นใหญ่ในกลุ่มพลังงาน ธนาคารพาณิชย์ รวมถึงหุ้นตัวเล็ก
“ตลาดหุ้นไทยขึ้นแรงกว่าหลายตลาดในเอเชีย ส่วนหนึ่งเกิดจากการซื้อดักก่อนที่จะมีการเลือกตั้งขึ้นกลางปีนี้ และบริษัทจดทะเบียนหลายแห่งจะมีกำไรดีขึ้น รวมถึงการมีกำไรพิเศษจากการขายเงินลงทุน”
ด้านนายสุรงค์ บูลกุล ประธานเจ้าหน้าที่บริหารบริษัท ไทยออยล์(TOP) เปิดเผยว่า บริษัทอยู่ระหว่างปรับเป้าหมายกำไรจากการดำเนินงานปีนี้เพิ่มขึ้นจากเดิม 8,088 ล้านบาท โดยคาดว่ากำไรจะดีเท่าปี 2552 ที่มีกำไรสุทธิกว่า 1.2 หมื่นล้านบาท และจะมีกำไรจากแอลพีจีดีขึ้นประมาณ 70 ล้านเหรียญสหรัฐ
นอกจากนี้ บริษัทในเครือเกือบทุกธุรกิจมีแนวโน้มดีขึ้น โดยเฉพาะสายอะโรเมติกส์ที่มีแผนจะเพิ่มกำลังการผลิตพาราไซลีนอีก 1 แสนตัน จากปัจจุบันผลิต 4.5 แสนตัน
นอกจากนี้ หุ้นบริษัทเงินทุนกรุงเทพธนาทร (BFIT) และบริษัทหลักทรัพย์ บีฟิท (BSEC) ก็ปรับขึ้นแรง ท้ายตลาดวันที่ 1 เม.ย. เนื่องจากมีข่าวว่า ทาง OSK Investment Bank Berhad, Malaysia (OSK) ตกลงที่จะซื้อหุ้น BSEC ทั้งหมดกว่า 399 ล้านหุ้น หรือ 48.85% รวมมูลค่าทั้งสิ้น 1,032 ล้านบาท หรือหุ้นละ 2.58 บาท นับว่าสูงกว่าราคาปิดล่าสุดที่ 2.40 บาท ทำให้ BFIT มีกำไรจากการขายหุ้นครั้งนี้จำนวนมาก 
แหล่งข่าวจากผู้ถือหุ้นใหญ่ BFIT เปิดเผยว่า รายละเอียดการซื้อขายหุ้น BSEC จะแจ้งตลาดหลักทรัพย์วันจันทร์ที่ 4 เม.ย.นี้ ซึ่งหลักการขายหุ้นราคาต้องไม่ต่ำกว่ามูลค่าทางบัญชีปี 2553 ที่ 2.57 บาท ทั้งนี้ราคาสุดท้ายขึ้นกับการตัดสินใจของคณะกรรมการ 
นอกจากนี้ หุ้นบริษัท แลนด์ แอนด์ เฮ้าส์ (LH) และบริษัทควอลิตี้เฮ้าส์ (QH) จะมีกำไรพิเศษจำนวนมาก หลังบริษัท บริษัท แอล เอช ไฟแนนซ์เชียล กรุ๊ป (LHBANK) จะเข้าจดทะเบียนในตลาดหลัก ทรัพย์ในเดือน พ.ค.นี้ ในฐานะที่ LH และ QH ถือหุ้นใหญ่สัดส่วนกว่า 30% และ 20% ตามลำดับ ทั้งนี้ไม่รวมกำไรเกือบ 2,000 ล้านบาท จากการขายหุ้นบริษัท บางกอก เชนฮอสปิทอล ที่ LH จะรับรู้ในไตรมาสแรกปีนี้ 
นางศศิธร พงศธร กรรมการผู้จัดการ LHBANK กล่าวว่า บริษัทจะเสนอขายหุ้นให้ประชาชนครั้งแรก (ไอพีโอ) จำนวน 1,443.10 ล้านหุ้น คิดเป็น 12.7% ของทุนชำระแล้วจำนวน 11,371 ล้านบาท ในวันที่ 27-29 เม.ย. 2554 และคาดว่าหุ้นจะเข้าซื้อขายในตลาดหลักทรัพย์แห่งประเทศไทย ได้วันที่ 10 พ.ค. 2554 และมีแผนยกระดับธนาคารแลนด์ แอนด์ เฮ้าส์ เพื่อรายย่อยเป็นธนาคารพาณิชย์เต็มรูปแบบในปีนี้